armvectores/hy_wikipedia_2023 huggingface dataset:
Վաղա

Վաղա (վրաց.` ვაყა), գյուղ Վրաստանի Շիդա Քարթլիի մարզի Խաշուրի շրջանում, Ճերաթխևի գետակի ափին, Խաշուր քաղաքից 16 կմ հեռավորության և ծովի մակարդակից 670 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 1423 բնակիչ, հիմնականում վրացիներ և հայեր։ 2014 թվականի տվյալների համաձայն, գյուղում ապրում էր 1160 մարդ։


== Պատմական հուշարձաններ ==

Գյուղի տարածքում կան բրոնզի դարի և անտիկ շրջանի հնավայրեր։ 17-րդ դարում գյուղը տրվել է իշխանական տիտղոս ստացած և Քարթլիի թագավորների արքունիքում ատենադպիրի պաշտոն վարող Շանշեյան-Բեկթաբեկյան ընտանիքին՝ իբրև տիրույթ։ Այս տան ներկայացուցիչներից Ավթանդիլ ատենադպիրը նորոգել ու նոր շինություններով է օժտել հին եկեղեցին։ 1750-ական թվականներին, ըստ վրացերեն շինարարական արձանագրության, Սուլխան Բեկթաբեկյան-Բեկթաբեգաշվիլին ավելացրել է նախասրահ, երկու ժամատուն, եկեղեցի՝ տոհմական տապանատան վրա, և զանգակատուն։ Նախասրահում զետեղված են խնամքով մշակված և հայերեն արձանագրություններով երկու խաչքար։
Վաղայի հնագույն եկեղեցին գտնվում է համալիրի հարավարևելյան կողմում։ Այն ունի թաղածածկ դահլիճի հորինվածք, կիսաշրջանաձև խորանի երկու կողմում ուղղանկյուն ավանդատներով։ Դահլիճը թաղակիր կամարով և մեկ զույգ որմնամույթերով բաժանվում է երկու մասի։ Եկեղեցու ուշագրավ առանձնահատկությունը սովորականից մեծ բեմն է, որը գրավում է դահլիճի կեսը։ Արևմուտքից և հյուսիսից կից են թաղածածկ ժամատները, որոնցից դռներ են բացվում դեպի ուղղանկյուն երկհարկանի (երկրորդ հարկում միանավ թաղածածկ եկեղեցի է) տապանատունը։ Տապանատանը հյուսիսից կից է թաղածածկ նախասրահը։


== Ծանոթագրություններ ==
Ծիփորի (Դուշեթի շրջան)

Ծիփորի (վրաց.՝ წიფორი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1525 մետր բարձրության վրա։ Շրջկենտրոն Դուշեթից հեռու է 54 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Վյաչեսլավ Կրոտով

Վյաչեսլավ Ալեքսանդրովիչ Կրոտով (փետրվարի 14, 1993 թ., Աստրախան, Ռուսաստան), ռուս ֆուտբոլիստ, «Ուֆա» ֆուտբոլային ակումբի հարձակվողն է։


== Ակումբային Կարիերա ==
2012 թ․ հուլիսի 20-ին Կրոտովը պայմանագիր է կնքում «Սպարտակ» ակումբի հետ։ Ռուսաստանի առաջնությունում իր առաջին խաղն անցկացրել է 2013 թ․ մայիսի 10-ին, երբ թիմը մրցում էր «Կռիլյա Սովետով» ակումբի հետ։ 2014 թ. սեպտեմբերի 5֊ին մասնակցել է Օտկրիտիե Արենա մարզադաշտի բացման խաղին, երբ թիմը մրցում էր «Ցրվենա Զվեզդա» ակումբի հետ (1:1)։ Այդ խաղում Կրոտովը դուրս եկավ խաղադաշտ խաղի 63-րդ րոպեին։ Սպարտակի կազմում իր առաջին գոլը խփել է 2015 թ․ մայիսի 11-ին։


== Նվաճումներ ==
 Սպարտակ (Մոսկվա)  Ռուսաստանի երիտասարդական առաջնության հաղթող ֊ 2012/13 Սպարտակ 2 (Մոսկվա)

 ՊՖԼ հաղթող ֊ 2014/15


== Ծանոթագրություններ ==


== Հղումներ ==
Կրոտովը soccerway.com կայքում
Կրոտովը transfermarkt.com կայքում
Կրոտովը footballfacts.ru կայքում
(8571) տանիգուչի

(8571) տանիգուչի (անգլ.՝ Taniguchi), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 20-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,852799 ա. մ., առավելագույնը մոտենում է 2,6576 ա. մ. հեռավորության վրա և հեռանում 3,048 ա. մ.։ Արեգակի շուրջ մեկ ամբողջական պտույտ է կատարում 1759,97 երկրային օրվա ընթացքում, իր ուղեծրով շարժվելով միջինում 0,204549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8571) տանիգուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Alphabet

Alphabet Inc. հոլդինգ, որը գտնվում է Կալիֆորնիայում (ԱՄՆ)։ Ղեկավարում է մի քանի ընկերութուններ, որոնք նախկինում պատկանել են Google Inc.-ին,  այդ թվում նաև հենց Google Inc.-ն։ Հոլդինգի սեփականատերերն  են հանդիսանում Google-ի համահիմնադիրներ՝ Լարի Փեյջը և Սերգեյ Բրինը։
Ըստ Ֆորբս ամսագրի՝ ընկերությունը 2018 թվականին աշխարհում 500 լավագույն գործատուների ցանկում զբաղեցրել է առաջին տեղը։


== Պատմություն ==
Google-ի վերակազմավորումը Alphabet-ում պաշտոնապես հայտարարվել է 2015 թվականի օգոստոսի 10-ին և վերջացել 2015 թվականի հոկտեմբերի 2-ին։ Google-ի բոլոր բաժնետոմսերը տեղափոխվել են Alphabet, շարունակելով շրջանառվել NASDAQ բորսայում, որպես GOOGL և GOOG (GOOGL-A դաս, մեկ ձայնի իրավունքով և GOOG-C դաս, առանց ձայնի իրավունքի)։ Առկա են նաև В դասի բաժնետոմսեր, որոնք իրենց սեփականատիրոջը տասը ձայնի հնարավորություն են տալիս։ Այս դասի բաժնետոմսերի տերերն են միայն Google-ի հիմնադիրները, ինչպես նաև Էրիկ Շմիտդ ընկերության գլխավոր գործադիր տնօրենը։
2016 թվականի փետրվարի մեկին Alphabet ընկերությունը շուկայական կապիտալիզացիայով դարձել է խոշորագույներից մեկը, անցնելով Էփլ ընկերությանը։ Սակայն երկու օր անց կրկին տեղը զիջել է Apple-ին։  Մայիսի 15-ին Alphabet-ը կրկին դարձել է խոշորագույնը՝ շուկայական կապիտալիզացիայով։
2017 թվականին Եվրոպական հանձնաժողովը ընկերությանը տուգանել է 2,42 մլրդ եվրո, որոնողական համակարգերի շուկայում գերիշխող դիրքը չարաշահելու համար։


== Ծանոթագրություններ ==


== Արտաքին հղումներ ==
Պաշտոնական կայք
G is for Google // Official Blog, Google August 10, 2015(անգլ.)
Գուգլը հայտարարել է նոր Alphabet ընկերության սետղծման մասին: // Ռուսական թերթ 2015-08-11
Եմենի դրոշ

Եմենի Հանրապետության դրոշը Եմենի Հանրապետության պետական խորհրդանիշներից է։ Ընդունվել է 1990 թվականի մայիսի 22-ին՝ Հյուսիսային Յեմենի ու Հարավային Յեմենի միավորման օրը։ Դրոշը 1952 թվականի Արաբական ազատագրման դրոշն է, որը նեչկայացվել է 1952 թվականի Եգիպտոսի հեղափոխությունից հետո, երբ արաբական ազգայնամոլությունը գերիշխող թեմա էր։ Արաբական ազատագրական դրոշը ոգեշնչման աղբյուր էր, ինչպես Հյուսիսային և Հարավային Եմենների դրոշների, այնպես էլ Իրաքի, Սիրիայի և Եգիպտոսի դրոշների համար։ Կարմիր, սպիտակ ու սև շերտերը դասական են արաբական երկրների դրոշների համար։ Պաշտոնական մեկնաբանության համաձայն` կարմիրը խորհրդանշում է միասնություն և նահատակների արյունը, սպիտակը` պայծառ ապագան, իսկ սևը` մութ անցյալը։


== Նմանատիպ դրոշներ ==

		
Կաղապար:Եմեն-անավարտ
Բեն Ռեմսի

Բեն Ռեմսի (անգլ.՝ Ben Ramsey, դեկտեմբերի 28, 1903(1903-12-28), San Augustine, Տեխաս, ԱՄՆ - մարտի 27, 1985(1985-03-27), Օստին, ԱՄՆ), ամերիկացի քաղաքական գործիչ, Տեխասի 34-րդ փոխնահանգապետ (1951-1961)։


== Կենսագրություն ==
Բեն Ռեմսին ծնվել է 1903 թվականի դեկտեմբերի 28-ին Սան Օգասթինում, Տեխաս նահանգ, Ուիլյամ Չարլզ Ռեմսիի ընտանիքում  (William Charles Ramsey)։ Սան Օգասթինում դրպոցն ավարտելուց հետո Բեն Ռեմսին աշխատել է ընտանեկան ֆերմայում, իսկ հետո՝ հոր իրավաբանական գրասենյակում։ Դրանից հետո սովորել է Օսթինի Տեխասի համալսարանում, որն ավարտելուց հետո ստացել է իրավաբանական գործունեության թույլտվություն։
1930 թվականին Բեն Ռեմսին ընտրվել է Տեխասի ներկայացուցիչների պալատ, որտեղ աշխատել է 1931 թվականից մինչև 1935 թվականը։ Դրանից Հետո Ռեմսիի քաղաքական կարիերայում եղել է վեցամյա ընդմիջում, որի ընթացքում Սան Օգասթինում շարունակել է զբաղվել իրավաբանական գործունեությամբ։ Հետո դարձել է Տխասի սենատի անդամ, և 8 տարվա ընթացքում աշխատել որպես նահանգի սենատոր՝ 1941 թվականից մինչև 1949 թվականը։ 1949 թվականին Տեխասի նահանգապետ Բոֆորդ Ջեսթերը Ռեմսիին նշանակել է Տեխաս նահանգի քարտուղար։ Այդ պաշտոնում Բենն աշխատել է մինչև 1950 թվականը, որից հետո հրաժարական է տվել, որ մասնակցի Տեխասի փոխնահանգապետի ընտրություններին։
Բեն Ռեմսին Տեխասի փոխնահանգապետի պաշտոնը զբաղեցրել է ավելի քան 10 տարի՝ երեք երկամյա ժամկետով՝ նահանգապետ Ակկաբ Շիվերսի օրոք՝ 1951 թվականից մինչև 1957 թվականը և երկու երկամյա ժամկետով՝ նահանգապետ Փրայս Դենիելի օրոք՝ 1957 թվականից մինչև 1961 թվականը։ Բացի դրանից Ռեմսին ընտրվել է վեցերորդ անգամ, բայց 1961 թվականի սեպտեմբերի 18-ին հեռացել է Տեխասի փոխնահանգապետի պաշտոնից՝ ընդունելով Տեխասի երկաթուղիների լիազորի պաշտոնը։ Մինչև 1963 թվականի հունվարի 15-ը, երբ նոր նահանգապետ էր դարձել Փրեսթոն Սմիթը, փոխնահանգապետի պարտականությունները կատարում էին նահանգի սենատի ժամանակավոր նախագահներ Բրյուս Ռեյգանը (Bruce A. Reagan), Չարլզ Հերինգը (Charles F. Herring) և Կալպ Կրյուգերը (Culp Krueger)։
Տեխասի երկաթուղիների լիազորի պաշտոնում Ռեմսին աշխատել է 16 տարի՝ 1961 թվականից մինչև 1977 թվականը։ Դրանից հետո ավարտել է ակտիվ քաղաքական գործունեությունը։
Բեն Ռեմսին մահացել է 1985 թվականի մարտի 27-ին և հուղարկավորվել է Սան Օգասթինի գերեզմանատանը։


== Ծանոթագրություններ ==


== Արտաքին հղումներ ==
«Ben Ramsey - Terms of Service and Biographical Notes and Resources» (HTML)։ Legislative Reference Library of Texas - www.lrl.state.tx.us։ Արխիվացված է օրիգինալից 2013-07-03-ին։ Վերցված է 2013-06-28  
Bob Bowman։ «Mister Ben (Biographical sketch)» (HTML)։ www.texasescapes.com։ Արխիվացված է օրիգինալից 2013-07-03-ին։ Վերցված է 2013-06-28
Սյանկի

Սյանկի (ուկրաիներեն՝ Ся́нки), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Սյանկի գյուղում բնակվում էր 580 մարդ։ Բնակչության խտությունը կազմում էր 828,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոպարե (համայնք)

Անվան այլ կիրառումների համար տե՛ս՝ Լոպարե (այլ կիրառումներ)Լոպարե համայնք (սերբ.՝ Општина Лопаре), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Լոպարե քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 16568 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 35 բնակավայրեր, որոնց թվում է Լոպարե քաղաքը։


== Ծանոթագրություններ ==
Ակփունար (Օրդուի գավառ)

Ակփունար, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Նևադա շրջան (Կալիֆոռնիա)

Նևադա շրջան (անգլ.՝ Nevada County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 2481 կմ² է, բնակչությունը՝ 98764 մարդ (2010 թ. տվյալներով)։ Շրջկենտրոնն է Նևադա Սիթի բնակավայրը։ Կազմավորվել է 1851 թ.։
Ալեքսանդր Շլիխտեր

Ալեքսանդր Գրիգորևիչ Շլիխտեր (ուկրաիներեն՝ Александр Григорьевич Шлихтер, օգոստոսի 20 (սեպտեմբերի 1), 1868, Լուբնի, Պոլտավայի նահանգ, Ռուսական կայսրություն - դեկտեմբերի 2, 1940(1940-12-02), Կիև, Ուկրաինական ԽՍՀ, ԽՍՀՄ), ուկրաինացի խորհրդային պետական և կուսակցական գործիչ, Ուկրաինական ԽՍՀ ԳԱ (1929) և Բելառուսական ԽՍՀ ԳԱ (1934 թվականից) ակադեմիկոս, տնտեսագիտության դոկտոր (1935), Կոմունիստական կուսակցության անդամ (1891)։


== Կենսագրություն ==
1889-1891 թվականներին սովորել է Խարկովի, ապա Բեռնի համալսարաններում։ 1905-1907 թվականների ռուսական հեղափոխության ժամանակ եղել է հեղափոխական ղեկավարներից մեկը Կիևում, Պետերբուրգում, Ֆինլանդիայում։ 1905 թվականին եղել է ՌԱԴԲԿ 5-րդ համագումարի պատգամավոր։ Քանիցս աքսորվել է (1895 թվականին՝ Վոլոգդայի նահանգ, 1909 թվականին՝ Արևելյան Սիբիր)։ 1917 թվականի Փետրվարյան հեղափոխությունից հետո եղել է Կրասնոյարսկի սովետի գործադիր կոմիտեի և ՌԱԴԲԿ Միջին Աիբիրի մարզային բյուրոյի անդամ։
ՌԱԴԲ(բ)կ 6-րդ համագումարի պատգամավոր։ ՌԱԴԲ(բ) կ Մոսկվայի կոմիտեի անդամ։ 1917 թվականի հոկտեմբերյան օրերին Մոսկվայի ՌՀԿ-ի պարենավորման գծով կոմիսարն էր, 1917-1919 թվականներին՝ ՌԱՖԱՀ հողժողկոմ և պարենավորման ժողկոմ, Ուկրաինայի պարենավորման ժողկոմ, 1920-1921 թվականներին՝ Տամբովի նահանգային գործկոմի նախագահ։ 1921 թվականից եղել է լիազոր-ներկայացուցիչ Ավստրիայում։ 1927-1929 թվականներին Ուկրաինական ԽՍՀ հողժողկոմ։ 1931-1938 թվականներին Ուկրաինական ԽԱՀ ԳԱ փոխպրեզիդենտ, միաժամանակ Մարքսիզմ-լենինիզմի համալսարանի տնօրեն (1930-1933 թվականներ)։ Մասնակցել է ՀամԿ(բ) կ 14-17-րդ համագումարներին և Կոմինտերնի 5-րդ կոնգրեսին (1924 թվական)։ 1924 թվականից՝ Ուկրաինայի Կ(բ) կ ԿԿ անդամ, 1926-1937 թվականներին՝ Ուկրաինայի Կ(բ) կ ԿԿ-ի Քաղբյուրոյի անդամության թեկնածու, Համառուսաստանյան Կենտգործկոմի, ԽՍՀՄ Կենտգործկոմի նախագահության անդամ։


== Ծանոթագրություններ ==
Պակո Ալկասեր

Ֆրանցիսկո Ալկասեր Գարսիա (իսպ.՝ Francisco Alcácer García, օգոստոսի 30, 1993(1993-08-30), Տոռենտե, Իսպանիա, ավելի հայտնի է Պակո Ալկասեր (իսպ.՝ Paco Alcácer անունով), իսպանացի ֆուտբոլիստ, Բարսելոնայի և Իսպանիայի հավաքականի հարձակվող։


== Ակումբային կարիերա ==
Պակո Ալկասերը, Վալենսիա ֆուտբոլային ակումբի սան է։ Առաջին պաշտոնական խաղն անցկացրել է 2010 թվականի նոյեմբերի 11-ին՝ Իսպանիայի գավաթի շրջանակներում։
Լա լիգայում դեբյուտը տեղի է ունեցել 2012 թվականի հունվարի 14-ին՝ Ռեալ Սոսյեդադի դեմ խաղի ժամանակ. 71-րդ րոպեին փոխարինել է  վնասվածք ստացած Սոֆյան Ֆեգուլիին։ Խաղն ավարտվել է Վալենսիայի պարտությամբ։
2012-2013 մրցաշրջանի սկզբում պրակտիկա ձեռք բերելու համար նրան վարձավճարով ուղարկում են Խետաֆե։ Պակոյի դեբյուտը մադրիդյան ակումբում տեղի ունեցավ Դեպորտիվոյի դեմ, երբ նա դուրս եկավ փոխարինման 70-րդ րոպեին։ Հանդիպումն ավարտվեց 1:1 հաշվով։ Իր առաջին գնդակը Լա Լիգայում նա խփեց 2013 թվականի հունվարի 7-ին, որն իր թիմի հաղթական հաշիվը դարձրեց 3:1։
2013-2014 մրցաշրջանում վերադառնալով վարձավճարից՝ Ալկասերը սկսեց խաղալ հարազատ քաղաքում։ Առաջին գնդակը Պակոն խփեց Կուբանի Կրասնոդարին՝ Եվրոպա Լիգայի շրջանակներում։


== Ծանոթագրություններ ==
Հայելային նեյրոններ

Հայելային նեյրոնները նեյրոնների տեսակ են, որոնք արտահայտում են և օրգանիզմի շարժումը և գործողության դիտարկումը մեկ այլ օրգանիզմին նմանակելով։ Այսպիսով հայելային նեյրոնները օգնում են նմանակել մեկ այլ օրգանիզմի վարքագիծը և հասկանալ զգացմունքները։ Այս նեյրոնները ուղղակիորեն նկատվում են պրիմատների նյարդային համակարգում։ Թռչուններն ունեն նմանակող ռեզոնանս և նյարդաբանական տվյալներ, ինչը վկայում է այս կամ այն աստիճանի արտացոլման համակարգի մասին։  
Մարդու գլխուղեղի հայելային համակարգի ֆունկցիան դարձել է բազմաթիվ հետազոտությունների կիզակետ։ Ճանաչողական նյարդաբանները և հոգեբանները համարում են, որ այն ապահովում է ընկալման և նմանակման ֆիզիոլոգիական մեխանիզմը։ Նրանք համաձայն են, որ հայելային նեյրոնները կարևոր են հասկանալու համար մյուս մարդկանց գործողությունները և ձեռք բերել նոր հմտություններ նմանակման շնորհիվ։ 


== Ուսումնասիրություններ ==
1980-ից 1990 թվականներին Պարմայի համալսարանի նյարդաֆիզիոլոգներ Ջակոմո Ռիզոլատին, Ջուզեպե դի Պալեգրինոն, Լուչիանո Ֆոգասին և Վիտորիո Գալլեսեն մակակա կապկի գլխուղեղում տեղադրեցին էլեկտրոդներ, որպեսզի ուսումնասիրեն ձեռքի և բերանի գործողություննեը կարգավորող նեյրոնները։ Փորձի ընթացքում հետազոտողները պետք է հետևեին թե ինչպես է կապիկը փորձում ուտել մրգերը։ Նրանք նկատեցին, որ որոշ նեյրոններ ակտիվանում են, երբ կապիկը նայում է մարդու միրգ վերցնելը, այնուհետև կրկնում նույնությամբ գործողությունը։ Հետագա փորձերն ապացուցեցին, որ գլխուղեղի ստորին ճակատային և ստորին արտաքին նեյրոնների 10% -ն ունեն «հայելային»  հատկանիշներ։ 2002 թվականին Քրիստիան Քեյսերսը հրապարակեց, որ մարդու և կապկի հայելային համակարգը պատասխանում է նաև ձայնային ազդանշաններին։


== Մարդ ==
Հաճախ անհնարին է հետազոտել գլխուղեղի մեկուսի նեյրոնները, այդ իսկ պատճառով մեծ մասամբ մարդու հայելային նեյրոնների գործառույթները համարվում են անուղղակի։ Գլխուղեղի ֆունկցիոնալ մագնիսա-ռեզոնանսային պատկերը ցույց է տալիս, որ մարդու գլխուղեղի ստորին ճակատային և վերին գագաթային մասերը ակտիվ են, երբ մարդը կատարում է գործողություն և հետևում է մեկի այլ անձի գործողությունը կատարելիս։ Սա ապացուցեց, որ գլխուղեղի այդ մասերը պարունակում են հայելային նեյրոններ և ընդունվեցին որպես մարդու հայելային նյարդային համակարգ։  Հետագա փորձերը ցույց տվեցին, որ նույնիսկ մասնակի շրջաններում, որոնք պարունակում են բազմաթիվ վոքսելներ, մեծացնում են իրենց ակտիվությունը դիտելու և գործողությունների կատարման ժամանակ։

Նեյրոֆիզիոլոգիական ուսումնասիրությունները ցույց են տվել, որ գլխուղեղի ակտիվությունը, միմիկայի մեկնաբանման և կենսաբանական միջնորդությամբ ընկալման պակասուրդները մատնանշում են պատճառահետևանքային կապ ստորադաս ճակատային կեղևի և վարքագծի միջև։ Հայելային նեյրոնները գտնվում են հավելյալ շարժուն շրջաններում և միջին քունքային կեղևում։
Պոդլեսնոե (գյուղ, Բելեբեևսկի շրջան)

Անվան այլ կիրառումների համար տե՛ս՝ ՊոդլեսնոեՊոդլեսնոե (ռուս.՝ Подлесное, բաշկիրերեն՝ Подлесный), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորիս Վենգերովսկի

Բորիս Վենգերովսկի (ռուս.՝ Венгеровский, Борис Владимирович սեպտեմբերի 15, 1931(1931-09-15), Մոսկվա, ԽՍՀՄ), խորհրդային և ռուս հնչյունային ռեժիսոր։ ԽՍՀՄ պետական մրցանակի (1985) և «Նիկա» մրցանակի (1990) դափնեկիր է։ Ռուսաստանի արվեստի վաստակավոր գործիչ է (1997 թվական)։


== Կենսագրություն ==
Ծնվել է 1931 թվականին, Մոսկվայում։ 1953 թվականից աշխատել է «Մոսֆիլմ» կինոստուդիայում։ Աշխատել է որպես հնչյունային օպերատորի օգնական, 1964 թվականից աշխատել է որպես հնչյունային օպերատոր։
Մասնակցել է ռեժիսոր Միխայիլ Ռոմի «Սովորական ֆաշիզմ» և «Ամեն դեպքում ես հավատում եմ» ֆիլմերի ստեղծմանը։ Աշխատել է Էլեմ Կլիմովի, Սերգեյ Սոլովյովի, Դանիիլ Խրաբրովիցկու, Նիկոլայ Դոստալի և այլ մարդկանց հետ։
Սերտ համագործակցել է ռեժիսորներ Ա. Ալովի և Վ. Նաումովի հետ։ «Ափ» ֆիլմում աշխատանքի համար արժանացել է ԽՍՀՄ պետական մրցանակի։ Իսկ 1998 թվականին առաջադրվել է «Նիկա» մրցանակի` «Ընտրություն» ֆիլմում հնչյունային ռեժիսորի լավագույն աշխատանքի համար։
1990 թվականին դարձել է «Նիկա» մրցանակի դափնեկիր` Նիկոլայ Սկույբինի «Անտունը. առանց բնակության որոշակի տեղի» ֆիլմում կատարած աշխատանքի համար։
Այժմ զբաղվում է արտասահմանման ֆիլմերի կրկնօրինակմամբ։ Ունի ավելի քան 50 տարվա փորձ։
Որդին` Վլադիմիր Վենգերովսկին (1961—2010), հնչյունային ռեժիսոր էր «Մոսֆիլմ» կինոստուդիայում։


== Ֆիլմոգրաֆիա ==
1954 թվական` Հասունության ատեստատ
1958 թվական` Կոմունիստ
1960 թվական` Սերյոժա (Լև Տրախտենբերգի հետ համատեղ)
1964 թվական` Երբ լալիս են կազակները
1965 թվական` Սովորական ֆաշիզմ
1966 թվական` Հուլիսյան անձրև
1967 թվական` Սոֆյա Պերովսկայա
1968 թվական` Պատժիչ
1970 թվական` Սպորտ, Սպորտ, Սպորտ
1974 թվական` Կրակ
1974 թվական` Ամեն դեպքում ես հավատում եմ...
1976 թվական` Սպիտակ գիշերների մեղեդիները
1977 թվական` Տրավկայի արկածները
1978 թվական` Ապրեք ուրախությամբ
1979 թվական` Պոեմ թևերի մասին
1981 թվական` Հրաժեշտ
1984 թվական` Ափ
1985 թվական` Պոտապովի կյանքից.
1985 թվական` Ակորդեանով մարդը
1987 թվական` Ընտրություն
1988 թվական` Անտունը. Առանց բնակության որոշակի վայրի
1989 թվական` Ինձ մոտ ամեն ինչ կարգին է
1992 թվական` Շատ հավատարիմ կինը
1994 թվական` Ես ազատ եմ, ես ոչ ոքի չեմ պատկանում
1999 թվական` Ռուսաստան։ 20-րդ դար։ Հայացք իշխանությանը


== Ծանոթագրություններ ==


== Արտաքին հղումներ ==
Борис Венгровский: «Просто надо подойти ближе других». Воспоминания звукорежиссёра // Искусство кино : журнал. — 2003. — № 12.
Борис Венгеровский в Энциклопедии отечественного кино
Անտառխախտում

Անտառխախտում, անտառպահպանության և անտառօգտագործման կանոնների խախտումը։ Տարբերում են անտառխախտման հետևյալ տեսակները, ապօրինի անտառհատում, անտառհատման կանոնների խախտում, կենդանիների չթույլատրված արածեցում, անտառային հողերի զավթում, ապօրինի որս, որսականոնների խախտում, անտառային պաշարների ապօրինի իրացում և այլն։ Անտառխախտումները հսկվում ու արձանագրվում են անտառային տնտեսության կողմից և իրականացվում են պայքարի համապատասխան միջոցներ։
Սեղանի թենիսի միջազգային ֆեդերացիա

Սեղանի թենիսի միջազգային ֆեդերացիան (անգլ.՝ International Table Tennis Federation, сокр. ITTF) համաշխարհային կազմակերպություն է, որն անցկացնում է Սեղանի թենիսի միջազգային մրցումներ։


== Հիմնադրման պատմություն ==
Սեղանի թենիսի միջազգային ֆեդերացիան կազմավորվել է 1926 թ.-ի հունվարին։ Այդ ժամանակ այն միավորում էր ընդամենը 9 անդամ-երկրներ։ Այդ երկրների շարքում էին Ավստրիան, Չեխոսլովակիան, Դանիան, Անգլիան, Գերմանիան, Հունգարիան, Հնդկաստանը, Շվեդիան և Ուելսը։
Այժմ այն միավորում է ավելի քան 210 անդամ-երկիր։ Գլխավոր շտաբը գտնվում է Շվեյցարիայի Լոզան քաղաքում։
1996 թվականից ֆեդերացիան անց է կացնում ամենամյա թենիսի միջազգային առաջնություն։ Սեղանի թենիսն ավելի մասսայական դարձնելու համար  2000 թվականից ֆեդերացիան մի քանի փոփոխություններ է արել։


== Արտաքին հղումներ ==
Պաշտոնական կայքը Archived 2010-08-26 at the Wayback Machine.
Ալվիտո

Ալվիտո (իտալերեն՝ Alvito), քաղաք Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 3032 մարդ, խտություննը կազմում է 58 մարդ/կմ²։ Տարածքը կազմում է 52 կմ²։ Փոստային ինդեքս՝ 3041։ Հեռախոսսյին կոդ՝ 00776։


== Արտաքին հղումներ ==
Պաշտոնական կայք (իտալ.)
Յուզելի

Յուզելի (ռուս.՝ Юзели), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Իշա գետի ձախ ափով՝ 26 կմ հեռավորության վրա։ Գետի երկարությունը 13 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010100212115100000359
Հիդրոլոգիական ուսումնասիրությունների - 115100035
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարապետ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Կարապետ Կոստանյան (1853 - հունվարի 1, 1920(1920-01-01)), հայագետ, ուսուցիչ։


== Կենսագրություն ==
Սովորել է Սանկտ Պետերբուրգի համալսարանի արևելյան լեզուների ֆակուլտետում, եղել է ուսուցիչ էջմիածնի Գևորգյան ճեմարանում (1878-1883 թթ., 1885-1891 թթ.), ապա՝ տեսուչ՝ Թիֆլիսի Ներսիսյան դպրոցում (1891-1894 թթ.) և Գևորգյան ճեմարանում (1894-1899 թթ., 1902-1905 թթ.)։ 1911-1920 թվականներին դասախոս և տեսուչ էր Մոսկվայի արևելյան լեզուների համալսարանում (Լազարյան ճեմարան)։ Թողել է հայագիտական հարուստ ժառանգություն (մասամբ՝ անտիպ)։ Կազմել է գրաբարի դասագրքեր, հրատարակել հայ միջնադարյան տաղերգություններ («Դրիգորիս Աղթամարցին և յուր տաղերը», 1898 թ., «Մկրտիչ Նաղաշ և յուր տաղերը», 1898 թ. և այլն), Ստեփանոս Օրբելյանի «Ողբ»-ը (1885 թ.), Հակոբ Կարնեցու «Տեղագիր Վերին Հայոց»-ը (1903 թ.), Գրիգոր Մագիստրոսի «Թղթեր»-ը (1910 թ.), գրել ուսումնասիրություններ միջնադարյան հայ մշակույթի գործիչների մասին («Համամ Արևելցի», 1896 թ., «Պետրոս Ա Գետադարձ», 1897 թ.), կազմել «Վիմական տարեգիր» (1913 թ.) ժողովածուն։ Զբաղվել է նաև հայոց վանքերով և արվեստի հուշարձաններով, հայ ազգագրության և եվրոպական հայագիտության պատմության հարցերով։


== Աշխատություններ ==
Կոստանեանց, Կարապետ, Շարժի տարեգրութիւնն Հայոց մէջ։ Թիֆլիս, 1902։


== Գրականություն ==
«Հայոց վանքերը», Մոսկվա, 1886 թ.
«Նախնի հիշատակներ», Էջմիածին, 1897 թ.
«Հայագիտությունն Արևմտյան Եվրոպայում», Թբիլիսի, 1910 թ.
Սմիրնիոպսիս հայկական

Սմիրնիոպսին հայկական (լատ.՝ Smyrniopsis armena Schischk), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։


== Նկարագրություն ==
Դեղնականաչավուն բազմամյա բարձր խոտաբույս է, որի բարձրությունը հասնում է 2,5 մ-ի։ Տերևները մերկ են, կրկնակի-եռակի փետրաձև հատված, մեծ ձվաձև ծայրային մասերով։ Պտուղները ձվաձև են, կողքերից սեղմված, բազմաթիվ խոշոր պղպջակաձև սեկրետոր զետեղարաններով։


== Տարածվածություն ==
Աճում է միայն Դարեղեգիսի Ֆլորիստական շրջանում (Սելիմի լեռնանցք, Ջերմուկ, Գետիկվանք, Աղավնաձոր, Սպիտակավոր, Ցախած Քար)։


== Էկոլոգիա ==
Աճում է վերին լեռնային և ենթալպյան գոտիներում՝ ծովի մակարդակից 2000-2500 մ բարձրությունների վրա, բաց քարքարոտ և խճաքարոտ լանջերին, տափաստանային թփերի մացառուտներում, շատ հաճախ պատմական հուշարձանների մոտ։ Ծաղկում է հունիս ամսին, պտղաբերում՝ հուլիս– օգոստոսին։


== Պահպանություն ==
Վտանգված տեսակ է։ Հայաստանի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Կլոդ Ֆրանսուա դե Լորեն

Կլոդ դե  Լորեն (հոկտեմբերի 6, 1612(1612-10-06), Palace of the Dukes of Lorraine, Նանսի, Լոթարինգիա - օգոստոսի 2, 1648(1648-08-02), Վիեննա, Հաբսբուրգի միապետություն), Լորենի դուքս Հենրի II-ի և Մարգերիտա Գոնզագայի  դուստրը, քույրը՝ Լորենի դքսուհի Նիկոլ։ Նա ամուսնացավ իր զարմիկի հետ և ստացավ Լորենի դքսուհու տիտղոսը։


== Ամուսնություն ==
1634 թվականի փետրվարի 18-ին  ամուսնացել է Լորենի դուքս Նիկոլաս II-ի հետ, ով հանդիսանում էր նրա զարմիկը։ Ունեցել են բազմանդամ ընտանիք․

Ֆերդինանդ Ֆիլիպ, Լորենի դուքս (29 դեկտեմբեր 1639 – 1 Ապրիլ 1659)
Չարլզ Լեոպոլդ, Լորենի դուքս  (3 ապրիլ 1643 – 18 ապրիլ 1690) ամուսնացել է Էլեոնորա Մարիա Ավստրիացու հետ
Աննա Էլեոնոր դե Լորեն (12 մայիս 1645 – 28 փետրվար 1648) մահացել է մանուկ հասակում
Աննա Մարի Թերեզա դե Լորեն (30 հուլիս 1648 – 17 հունիս 1661)
Մարի Աննա դե Լորեն (ծնված՝ 30 հուլիս 1648, մահվան թիվը՝ անհայտ)Կլոդը Ֆրանսուան մահացել է Վիեննայում, երեսունհինգ տարեկան հասակում՝ երկվորյակներին ծննդաբերելիս։ Նա թաղվել է Լորեյնում։


== Ծանոթագրություններ ==
Գորոնգլաբ

Գորոնգլաբ (ուկրաիներեն՝ Горонглаб), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Գորոնգլաբ գյուղում բնակվում էր 797 մարդ։ Բնակավայրը զբաղեցնում է 1,21 կմ² տարածք։ Բնակչության խտությունը կազմում էր 658,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանատորի Գլուխովսկայա

Սանատորի Գլուխովսկայա (ռուս.՝ санаторий Глуховская, բաշկիրերեն՝ Глуховской санаторийы), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 651 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մածևանի

Մածևանի (վրաց.՝ მაწევანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 960 մետր բարձրության վրա։ Շրջկենտրոն Թեթրի Ծղարոյից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 77 մարդ։


== Ծանոթագրություններ ==
Մուգրեևսկի Բոր

Մուգրեևսկի Բոր (ռուս.՝ Мугреевский Бор), գյուղ Ռուսաստանի Իվանովոյի մարզի Պեստյակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Խաչատրյանց

Հակոբ (Յակով) Սամսոնի Խաչատրյանց (դեկտեմբեր 1884, Երևան, Կովկասի փոխարքայություն, Ռուսական կայսրություն - նոյեմբերի 1, 1960(1960-11-01), Մոսկվա, ԽՍՀՄ), հայ գրականագետ, թարգմանիչ, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է Երևանում, մանկությունն անցել է Բաքվում։ Ավարտել է Բաքվի գիմնազիան, ապա Պետերբուրգի համալսարանի բանասիրական ֆակուլտետը։ Լատիներեն և պատմություն է դասավանդել Նոր Նախիջևանի հայկական սեմինարիայում։ 1920-ական թթ. վերադարձել է Երևան և աշխատել որպես ՀՀԳ-ի (Հայկական հեռագրական գործակալություն, այժմ՝ Արմենպրես) տնօրեն։ 1929 թվականին փոխադրվել է Լենինգրադ, այնուհետև՝ Մոսկվա։
1939 թվականին Խաչատրյանցի թարգմանությամբ ռուսերեն լույս է տեսել «Հայկական հեքիաթներ» ժողովածուն՝ կնոջ՝ Մարիետա Շահինյանի առաջաբանով։ Ռուսերեն է թարգմանել նաև Եղիշե Չարենցի «Երկիր Նաիրի» վեպը, ինչպես նաև Հովհաննես Թումանյանի, Շիրվանզադեի, Ավետիք Իսահակյանի մի շարք գործեր։ Ուշագրավ է նրա թարգմանած «Հայկական նովելներ»-ի ռուսերեն երկհատորյակը (1945-1948), որն իր հերթին թարգմանվել է 14 լեզուներով։ Ռուսերեն է թարգմանել նաև Շիրվանզադեի «Պատվի համար» և Հակոբ Պարոնյանի «Պաղտասար աղբար» պիեսները։
Մահացել է Մոսկվայում։


== Թարգմանությունները (ռուսերենից) ==
Նիկոլայ Բոգդանով, Պիոները գյուղում (պատմվածքներ), Թիֆլիս, «Նոր գարուն», 1925, 36 էջ։
Մարիետա Շահինյան, Հիդրոցենտրալ (թարգմանության հեղինակակից Արշավիր Խոնդկարյան), Երևան, Պետհրատ, 1932, 376 էջ։


== Ծանոթագրություններ ==


== Արտաքին հղումներ ==
Исследовательский проект "Яков Самсонович Хачатрянц"
Աստերոիդների ցանկ (203901-204000)

Աստերոիդների ցանկ (203801-203900)  • Աստերոիդների ցանկ  • Աստերոիդների ցանկ (204001-204100)
 Աստերոիդների ցանկ (203801-203900)  • Աստերոիդների ցանկ  • Աստերոիդների ցանկ (204001-204100)
Արոսենի Կուզնեցովի

Արոսենի Կուզնեցովի (լատ.՝ Sorbus Kuznetzowii Zinserl), վարդազգիների ընտանիքի, արոսենիների ցեղի տերևաթափ թուփ բույս։


== Նկարագրություն ==
Տերևաթափ թուփ է՝ 3-5 մ բարձրությամբ, որը երբեմն աճում է ծառանման։ Տերևները կլորավուն են կամ կլորավուն էլիպսաձև, 5-10 սմ երկարությամբ և 4-10 սմ լայնությամբ, տափակ գագաթով, կաշվեկերպ, եզրերում թեթև բլթակավոր, սուր ատամնաեզր, վերևի կողմից մուգ կանաչ, փայլուն, ներքևի կողմից՝ սպիտակավուն, ծածկված թաղիքանման աղվամազով։	
Ծաղիկները սպիտակ են, հավաքված անկանոն հովանոցներում։ Պտուղները խոշոր են, կարմիր (հետագայում ստանում են կապտավուն
երանգ)։ Ծաղկում է հունիս-հուլիս ամիսներին, պտուղները հասունանում են օգոստոս-սեպտեմբերին։


== Տարածվածություն ==
Տարածված է Կովկասում։ Հայաստանում հանդիպում է Տաշիրի, Ստեփանավանի, Թումանյանի, Ապարանի, Արագածի շրջաններում և Սևանի ավազանում։
Գեղարդի շրջակայքում, Խոսրովի անտառում, Վայքում, ստորինից մինչև վերին լեռնային գոտիներում, հատկապես հարավային, չոր լանջերում, 1600-2300 մետր բարձրությունների վրա։


== Կիրառություն ==
Որպես դեկորատիվ բույս, խորհուրդ է տրվում լայնորեն օգտագործել կանաչապատման և անտառապատման բնագավառում։
Էկոլոգիական խումբը՝ XI: Մշակության հավանական շրջանները՝ 1-32:


== Ծանոթագրություններ ==
Ռոմաս (Պոնչայի վտակ)

Ռոմաս (ռուս.՝ Ромас), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Պոնչա գետի աջ ափին՝ 35 կմ հեռավորության վրա։ Գետի երկարությունը 21 կմ է։ Գետաբերանից 0,7 հեռավորության վրա, աջ ափին՝ թափվում է Կուրո յոկի գետը։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000406
Հիդրոլոգիական ուսումնասիրությունների կոդը - 102000040
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
№ 3 («Հերոսական», մի-բեմոլ մաժոր)

№ 3 («Հերոսական», մի-բեմոլ մաժոր), օպ. 55- Լյուդվիգ վան Բեթհովենի սիմֆոնիան։ Ի սկզբանե Բեթհովենը գրել է Նապոլեոնի պատվին, նրա ճակատագրի և հերոսական գործունեության համար, ով եղել է այդ ժամանակների սերունդի կուռքը։ Բայց հետագայում հիասթափվելով Նապոլեոնի քաղաքականությունից, Բեթհովենը հեռացրել է նրա անունը երաժշտական պարտիտուրայից, առանց ինչ-որ նոտա փոփոխելու։ Գրվել է՝ 1803-1804 թվականներին: Պրեմերիան կայացել է 1805 թվականի ապրիլի 7-ին։ 
Սիմֆոնիայի պրեմերիան տեղի է ունեցել մի համերգի ժամանակ Անտոն Էբերլայի մի բեմոլ մաժոռ, օպ. 33 սիմֆոնիայի հետ, որը հանդիսատեսը ընդունեց Բեթհովենի սիմֆոնիայից լավ։


== Նվագախմբի կազմ ==
Փայտե փողայիններ
2 Ֆլեյտա
2 Հոբոյ
2 Կլառնետ (B)
2 Ֆագոտ
Պղնձե փողայիններ
2 Վալդհոռն (Es)
2 Շեփոր (Es)
Հարվածայիններ
Լիտավր
Լարայիններ
I և II ջութակներ
Ալտեր
Թավջութակներ
Կոնտրաբասներ


== Մասեր ==
Allegro con brio (12 – 18 րոպե) (E-flat մաժոռ)
Marcia funebre: Adagio assai (14 – 18 րոպե) (C մաժոռ)
Scherzo: Allegro vivace (5 – 6 րոպե) (E-flat մաժոռ)
Finale: Allegro molto (10 – 14 րոպե) (E-flat մաժոռ)


== Արտաքին հղումներ ==
Ինտերակտիվ տեղեկություն, նվիրված Սիմֆոնիային № 3


== Ծանոթագրություններ ==

Նվիրված է կայսրերին
Պոգորելովո (այլ կիրառումներ)

Պոգորելովո, կարող է վերաբերել՝

Պոգորելովո - գյուղ Ռուսաստանի Նովգորոդի մարզի Պեստովսկի շրջանի կազմում։
Պոգորելովո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Պոգորելովո - գյուղ Ռուսաստանի Վոլոգդայի մարզի Կիրիլովսկի շրջանի կազմում։
Բալաքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Բալաք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Քարիմկուլ Դիզա (Ջուղայի շրջան)

Քարիմկուլ Դիզա (ադրբ.՝ Dizə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։


== Ծանոթագրություններ ==
Վերկուրագո

Վերկուրագո  (իտալերեն՝ Vercurago), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 2784 մարդ, խտությունը կազմում է 1392 մարդ/կմ²։ Տարածքը կազմում է 2կմ²։ Փոստային ինդեքս 24030։ Հեռախոսային կոդ՝ 0341:
Վերկուրագոն գտնվում է Գառլատե լճի ձախ կողմում։
Վերկուրագոն սահմանակից է Կալոլցիոկորտե, Էրվե, Գառլատե, Լեկկո, Օլջինատե մունիցիպալիտետներին։
Գերվասիուս և Պրոտասիուս սրբերը հարգվում են որպես կոմունայի հովանավորներ։ Տոնը նշվում է հունիսի 19-ին։


== Արտաքին հղումներ ==
http://www.leccoonline.org/verderioinf/ Archived 2006-03-04 at the Wayback Machine.


== Ծանոթագրություններ ==
Վարվարովկա (գյուղ, Եմելչևի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Վարվարովկա գյուղում բնակվում էր 583 մարդ։ Բնակավայրը զբաղեցնում է 1046 կմ² տարածք։ Բնակչության խտությունը կազմում էր 557,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաշնային շրջան (Բրազիլիա)

Դաշնային շրջան (պորտ.՝ Distrito Federal), հատուկ վարչա-տարածքային միավոր Բրազիլիայում, որը ներառում է երկրի մայրաքաղաք Բրազիլիան։
Ստեղծվել է 1960 թվականին, երբ մայրաքաղաքը տեղափոխվեց Ռիո դե Ժանեյրոից Բրազիլիա։ Տարածքը ստեղծվել է Գոյաս և Մինաս Ժերայս նահանգների հողերի վրա։ Մինչ այդ անվանվող Դաշնային շրջան Ռիո դե Ժանեյրոն վերակազմավորվեց դառնալով Գունաբարա, որը և 1975 թվականին միավորվեց Ռիո դե Ժանեյրո նահանգի հետ։
2017 թվականի տվյալներով շրջանում ապրում են 3 013 144 մարդ, նրանց մեծ մասը կազմում են պետական աշխատողները և քաղաքի շինարարների հետնորդները։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-06-25 at the Wayback Machine.
Սկոբլյանկա (գյուղ, Մոնաստիրշչինսկի շրջան)

Սկոբլյանկա (ռուս.՝ Скоблянка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեխաների համաշխարհային օր

Երեխաների համաշխարհային օրը (անգլ.՝ Universal Children's Day, իսպ.՝ Día Universal del Niño , ֆր.՝ Journée mondiale de l'enfance) նշվում է ամեն տարվա նոյեմբերի 20-ին։ 1954 թվականին ՄԱԿ-ի Գլխավոր ասամբլեան կոչ արեց բոլոր երկրներին միանալ և 1956 թվականից նշել այս օրը։ Օրվա նպատակն է բարելավել երեխաների բարօրությունը, ինչպես նաև ամրապնդել ՄԱԿ-ի՝ տարբեր երկրներում երեխաների պաշտպանության համար իրականացվող աշխատանքները։
Գլխավոր ասամբլեան առաջարկեց այս օրը նշել այն տեսքով և այն օրը, երբ նպատակահարմար է գտնում տվյալ պետությունը։
Գլխավոր ասամբլեան իր բանաձևում նշում էր, որ Երեխաների համաշխարհային օրվա ընդունումը միայն և միայն կամրապնդի ազգերի միջև համագործակցությունն ու համերաշխությունը։
Իր գլխավոր փաստաթղթերում ասվում է, որ ՄԱԿ-ը Երեխաների պաշտպանության օրը նոյեմբերի 20֊ն է նշում։ 1959 թվականի հենց այդ օրը ընդունվել է «Երեխաների իրավունքների հռչակագիրը», իսկ 1989 թվականին` «Երեխաների իրավունքների կոնվենցիան»։
Երեխաների համաշխարհային օրը տարբեր կազմակերպություններ և ընկերություններ կազմակերպում են բազմաթիվ միջոցառումներ։ Այսպես, Օրինակ McDonald’s ընկերությունը իր այդ օրվա ամբողջ հասույթը փոխանցում է մանկական ֆոնդերին, մանկատներին և հիվանդանոցներին։


== Ծանոթագրություններ ==


== Արտաքին հղումներ ==
Գլխավոր Ասամբլեայի № 836 (IX) հռչակագիր
Press Release Reference Paper No. 45, փետրվար 2006 թ.
Երեխայի համաշխարհային օր, Մինսկ, 2006թ
(8143) Նեզվալ

(8143) Նեզվալ (անգլ.՝ Nezval), աստերոիդ աստերոիդների հիմնական գոտում։ Հայտնաբերվել է 1982 թվականի նոյեմբերի 11-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,431702 ա. մ., առավելագույնը մոտենում է 1,9458 ա. մ. հեռավորության վրա և հեռանում 2,9176 ա. մ.։ Արեգակի շուրջ մեկ ամբողջական պտույտ է կատարում 1385,05 երկրային օրվա ընթացքում, իր ուղեծրով շարժվելով միջինում 0,259919 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8143) Նեզվալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեղաղբյուր (գետակ)

Անվան այլ կիրառումների համար տե՛ս՝ Գեղաղբյուր (այլ կիրառումներ)Գեղաղբյուր, գետակ Հայաստանի Սյունիքի մարզում, Քաշունի գետի օժանդակը։ Սկիզբ է առնում Երիցվանք լեռան հյուսիսային լանջից և Դավիթ Բեկ գյուղից 1 կմ հարավ–արևելք միախառնվում մայր գետին։ Երկարությունը 4 կմ է։


== Ծանոթագրություններ ==
Ծաղկուտգետ (գետ)

Ծաղկուտգետ, գետակ Հայաստանի Տավուշի մարզում, Ակունք գետի ձախ օժանդակը։ Սկիզբ է առնում Միափոր լեռան արևելյան լանջից և Այգուտ գյուղից 9 կմ հյուսիս-արևելքում միախառնվում մայր գետին։ Երկարությունը՝ 5,5 կմ։


== Ծանոթագրություններ ==
Բերեժանկա (գյուղ, Չեմերովեցի շրջան)

Անվան այլ կիրառումների համար տե՛ս՝ ԲերեժանկաԲերեժանկա (ուկրաիներեն՝ Бережанка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Բերեժանկա գյուղում բնակվում էր 1 188 մարդ։ Բնակավայրը զբաղեցնում է 2,77 կմ² տարածք։ Բնակչության խտությունը կազմում էր 428,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարի (գյուղ, Բերեգովոյի շրջան)

Վարի (ուկրաիներեն՝ Вари, հունգ.՝ Vári), գյուղ Ուկրաինայի Անդրկարպատյան մարզի Բերեգովոյի շրջանում։ Բնակավայրը նախկինում նաև անվանվել է Վորիովո, Վորի։ Հիմնադրվել է 1320 թվականին։
Չճշտված տվյալներով Վարի գյուղում բնակվում էր 3 147 մարդ։ Բնակավայրը զբաղեցնում է 5,8 կմ² տարածք։ Բնակչության խտությունը կազմում էր 542,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապագայի սահմանը (ֆիլմ)

Ապագայի սահմանը (անգլ.՝ Edge of Tomorrow), ֆանտաստիկ մարտաֆիլմ, որի գլխավոր դերերում հանդես են գալիս Թոմ Քրուզը, Էմիլի Բլանտը։ Ֆիլմի պրեմիերան եղել է 2014 թվականի մայիսի 28-ին, Ռուսաստանում՝ 2014 թվականի հունիսի 5-ին։ Ֆիլմը նկարահանվել է Հիրոշի Սակուրազակայի «Այն ամենը, ինչ քեզ պետք է, սպանելն է» վեպի հիման վրա։ Ֆիլմի կարգախոսն է՝ Ապրիր, մահացիր, կրկնիր։


== Սյուժե ==
Ֆիլմի գործողությունները տեղի են ունենում ապագայում։ Երկիրը ենթարկվում է այլմոլորակայինների հարձակման, որոնց կոչում են միմիկներ։ Հրեշները հասցրել են գրավել Գերմանիան, Ֆրանսիան, Իտալիան և կենտրոնական Եվրոպայի մի մասը։ Ամբողջ մոլորակի զորքերը միանում են հասկանալով, որ թշնամուն հաղթելու երկրորդ հնարավորություն չունեն։ Զգայուն հաղթանակը պատերազմի մեջ եղել է Վերդենի հաղթանակը, շնորհիվ էկզոկմախք մեխանիզմի։ Նաև սերժանտ Ռիտա Վրատասկին միայնակ ոչնչացրել է ավելի քան 100 միմիկների, դրա համար նա ստացել է «Վերդենի հրեշտակ» մականունը։
ԱՄՆ-ի մամուլի քարտուղար մայոր Ուիլյամ Կեյջը գնում է Լոնդոն, որտեղ հայտնվում է բանակի միասնական շտաբում և հանդիպում է գեներալ Բրիգխեմոմին։ Նա պատմում է առաջիկա վայրէջքի մասին Նորմանդիայում և ուղարկում է Կեյջին մասնակցելու դրան։ Կեյջը հրաժարվում է ասելով, որ նա մասնագիտությամբ քարտուղար է, և ոչ թե զինվոր, նաև շանտաժի է ենթարկում գեներալին։ Բրայխեմը մեղադրում է նրան լքելու մեջ։ Կեյջը փորձում է փախչել, բայց նրան կանգնեցնում են էլեկտրոշոկի միջոցով։


== Դերերում ==
Մայոր Ուիլյամ Կեյջ - Թոմ Կրուզ
Սերժանտ Ռիտա Վրատասկի - Էմիլի Բրանտ
Ֆարրել - Բիլլ Մեկստոն
Գեներալ Բրիգխեմ - Բրենդան Գլիսոն
Բժիշկ Կարտեր - Նոա Տեյլոր
Նենս - Շարլոտտա Ռայլի
Սկիններ - Ջոնաս Արմստրոնգ
Ջուլի - Մադլեն Մանտոկ
Կիմմել - Տոնի Վեի
Գրիֆ - Կիկ Հարրի
Կունց - Դրագոմիր Մրսիչ
Տակեդա - Մասայոսի Հանեդա
Կարոն Լորդ - Լառա Պալվեր
Ուոլտեր Մարկս - Ջերեմի Պիվեն


== Ծանոթագրություններ ==


== Աղբյուրներ ==
Ֆիլմի պաշտոնական կայք
Զաստավլյա

Զաստավլյա (ուկրաիներեն՝ Заставля), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Զաստավլյա գյուղում բնակվում էր 756 մարդ։ Բնակավայրը զբաղեցնում է 1159 կմ² տարածք։ Բնակչության խտությունը կազմում էր 652,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդյուժիխա (այլ կիրառումներ)

Բերդյուժիխա, կարող է վերաբերել՝

Բերդյուժիխա - գետ Ռուսաստանում, որը հոսում է Նովոսիբիրսկի մարզի և Ալթայի երկրամասի սահմանով
Բերդյուժիխա - գետ Ռուսաստանում, որը հոսում է Ալթայի երկրամասի Զարինսկի շրջանում
Լեսնոյ (Կամենսկի շրջան)

Անվան այլ կիրառումների համար տե՛ս՝ Լեսնոյ (այլ կիրառումներ)Լեսնոյ (ռուս.՝ Лесной), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Ստարոստանիչնի գյուղական համայնքի կազմի մեջ։
Ահոմ լեզու

Ահոմ, չին-տիբեթական ընտանիքի համարյա մեռած լեզու, պատկանում է թայ ճյուղին։ Խոսում էր ահոմ ժողովուրդը, որ ապրում էր այժմյան Հնդկաստանի Ասսամ նահանգի Բրահմապուտրա գետի դաշտավայրում 13-18-րդ դարերում։ Լեզուն շատ մոտ է շան և խամտի լեզուներին։ Ահոմները ժամանակի ընթացքում ձուլվել են ավելի մեծաքանակ ասսամներին, որի պատճառով ահոմ լեզվին հետզհետե փոխարինել է հնդկական ասսամերեն լեզուն։ Այս գործընթացն ավարտվեց 19-րդ դարի ընթացքում։ 2000 թվականին ահոմն օգտագործվում էր միայն շուրջ 200 հոգևորականների կողմից որպես կրոնական լեզու և օգտագործվում էր միայն ծիսական նպատակներով։
Չնայած այս լեզվով այլևս չեն խոսում, 1795 թվականի ահոմ-ասսամերեն բառապաշարը, որը հայտնի է բար ամրա անվանումով, մինչ օրս պահպանվել է։ Ահոմը կարևոր լեզու է թայերենի հետազոտման ժամանակ։
Մարտին Հոսկեն և Ստեֆան Մորեյը առաջարկել են ահոմ լեզվի տառերը ներառել յունիկոդի մեջ։


== Պատմություն ==
Ահոմի անմիջական նախնին անվանվում է նախաթայերեն և այն գոյություն է ունեցել շուրջ 2000 տարի առաջ։ Պատկանում է թայ-քադայան լեզվաընտանիքին՝ կամ-թայ ենթախմբի մեջ, չնայած որոշներն ասում են, որ թայ լեզուները առանձին լեզվաընտանիք են և թայ-կաբադայական ընտանիքին չեն պատկանում։


== Լեզվական առանձնահատկություններ ==
Ահոմը դասակարգվում է որպես հարավարևմտյան թայերեն լեզու։ Այն ունի իր առանձին գիրը։ Ահոմը ունի թայերենի շատ առանձնահատկություններ՝

սուբյեկտ բայ օբյեկտ բառերի հաջորդականություն
տոնայնություն
միավանկ արմատներ
ամեն վանկ սկսում է մեկ կամ մի քանի բաղաձայնով։ Բաղաձայնին հաջորդում է ձայնավոր կամ երկբարբառ
թեքումների բացակայություն
վերլուծական շարադասություն


== Ծանոթագրություններ ==
Լուսանկարչական հայտածիչներ

Հայտածիչներ լուսանկարչական, բաղադրություններ, որոնք օգտագործվում են լուսակինոնյութերի լուսազգայուն շերտերի վրա լույսի կամ այլ ճառագայթների ազդեցությամբ առաջացած լուսանկարչական քողարկված պատկերը տեսանելի դարձնելու համար։ Արծաթի հալոգենիդներ պարունակող լուսազգայուն նյութերի սովորական («քիմիական») հայտածման հայտածիչները հետևյալ բաղադրությամբ ջրային լուծույթներ (երբեմն ջրասպիրտային լուծույթներ, մածուկներ և այլն) են հայտածիչ նյութ (մեթոլ, հիդրոքինոն և այլն), արագացնող նյութ (լուծույթի հիմնային ռեակցիան ստեղծող՝ սոդա, բորաքս, հազվադեպ՝ կծու ալկալի և այլն), կայունացնող նյութ (միայն նատրիումի սուլֆիտ), հակաշղարշող նյութ (կալիումի բրոմիդ, բենզոտրիազոլ)։


== Հատկություններ ==
Լուսանկարչական հայտածիչների հատկությունները որոշվում են գլխավորապես հայտածիչ նյութերի բնույթով։ Կայունացնող նյութը պաշտպանում է լուսանկարչական հայտածիչը օդի թթվածնով արագ օքսիդանալուց, վերականգնում նրա ակտիվությունը։ Հակաշղարշող նյութն արգելակում է լուսանկարչական փառի արագ աճը հայտածման պրոցեսում։ Ընդհանուր նշանակության լուսանկարչական հայտածիչները պարունակում են նշված նյութերը հետևյալ քանակությամբ (մոլ/լ)՝ 

հայտածիչ նյութ՝ 0, 05
նատրիումի կամ կալիումի կարբոնատ՝ 0, 2-0, 3
նատրիումի սուլֆիտ՝ 0, 2
կալիումի բրոմիդ՝ 0, 004-0, 04Լուսանկարչական հայտածիչների բաղադրության մեջ կարող են մտնել նաև այլ նյութեր, օրինակ, Na2SO4 (բարձրաջերմաստիճանային հայտածման ժամանակ կանխում Է էմուլսիոն շերտի փափկումը), պոլիէթիլենգլիկոլ (մեծացնում է հայտածման արագությունը), արծաթի հալոգենիդների լուծիչներ (օրինակ, կալիումի ռոդանիդը պակասեցնում է հատիճավորությունը) և այլն։ Բացի ընդհանուր նշանակության լուսանկարչական հայտածիչներից կան նաև հատուկ հայտածիչներ (մանրահատիկ և հավասարեցնող, արագ և գերարագ, դանդաղ և այլն)։ Գունավոր բազմաշերտ նյութերի հայտածման համար օգտագործվող լուսանկարչական հայտածիչները ունեն սկզբունքորեն նույն բաղադրությունը, բայց որպես հայտածիչ նյութ պարունակում են պարաֆենիլենդիամինի ածանցյալներ։
Այսպես կոչված, «ֆիզիկական հայտածման» լուսանկարչական հայտածիչները պարունակում են հայտածիչ նյութ, նատրիումի սուլֆիտ և արծաթի լուծելի աղ (սովորաբար AgNO3)։ Հայտածելիս AgNO3-ը վերականգնվում է մետաղական արծաթի մանրադիսպերս փոշում, որն ընտրողաբար նստում է լուսազգայուն շերտի լուսակայված մասերի վրա։ Ստացված պատկերն օժտված է հատիկի նուրբ կառուցվածքով և օպտիկական փոքր խտություններով։


== Տես նաև ==
Լուսանկարչական ժապավեն
Լուսանկարչական հայտածում
Լուսանկարչական լուսազգայուն նյութեր
Ֆյոլդալատի թանգարան

Ֆյոլդալատի թանգարան կամ Ստորգետնյա երկաթգծի թանգարան (հունգ.՝ Földalatti Vasúti Múzeum), թանգարան Բուդապեշտի կենտրոնում, Բուդապեշտի տրանսպորտա-տեխնիկական թանգարանի (հունգ.՝ Közlekedési Múzeumhoz) մասնաճյուղը։ Գտնվում է Ֆերենց Դեակի հրապարակի հարևանությամբ։


== Ստեղծման պատմություն ==
Թանգարանի հիմնադրումը կապվում է Բուդապեշտի մետրոպոլիտենի առաջին գծի վերակառուցման հետ, որ տեղի է ունեցել 1950-1970-ական թվականներին։ Բուդապեշտի մետրոպոլիտենում առաջին հանգույցի կառուցման ժամանակ առաջին գծի «Ֆերենց Դեակ տեր» կայարանը փոփոխվել է։ Այդ ժամանակ էլ հին կայարանի այս սրահը մեկուսացվել է, հին կայարանի երթուղիները, թունելներն և երկրորդ կառամատույցը չեզոքացվել են։
1970 թվականին բացվել է Բուդապեշտի մետրոպոլիտենի երկրորդ գծի առաջին հատվածը, որում «Ֆերենց Դեակ տեր» կայարանը դարձել է հանգուցային։ Երկու կայարաններում էլ կառուցվել է ներառող նախասրահ և անցումային սրահների ցանց, որոնք գտնվում էին մեկուսացված, առաջին գծի հին կայարանից մնացած հատվածից ոչ հեռու։ 1973-1975 թվականներին Բուդապեշտի քաղաքային իշխանությունների և Բուդապեշտի տրանսպորտային ընկերության աջակցությամբ կայարանի հին սրահում ձևավորվել է ցուցադրություն, խաչմերուկային հանգույցի կողմից ձևավորվել է թանգարանի մուտքը, և 1975 թվականին թանգարանն ընդունել է իր առաջին այցելուներին։


== Ցուցադրություն ==
Թանգարանում գործում է մշտական ցուցադրություն, որը նվիրված է Բուդապեշտի մետրոպոլիտենի (Ֆյոլդալատի) առաջին գծի շինարարությանը։ Թանգարանն առանձնացված է գնացքների շարժից։
Ուղիների պահպանված հատվածում, որը գտնվում է թանգարանի սրահում, կան երեք վագոններ, որոնք Ֆյոլդալատիում կիրառվել են 1896-1970 թվականներին։
Բացի պատմական շարժակազմից՝ թանգարանում ներկայացված են տեխնիկական փաստաթղթերի նախօրինակներ՝ քարտեզներ, գծագրեր, ինչպես նաև լուսանկարներ, Ֆյոլդալատիի պատմության դրվագներ, որոնք ներկայացված են ժամանակագրական սկզբունքով՝ սկսած մետրոյի առաջին գծի բացումից մինչև մեր օրերը։
Թանգարանն աշխատում է ամեն օր, հունգարական ժամանակով 10։00-17։00-ը։


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆյոլդալատի թանգարանը BKV կայքում
A MillFAV múzeum, valamint néhány életkép
A FAV régi kocsijai
Ֆյոլդալատի թանգարանի լուսանկարների սրահ metros.hu կայքում
Մաչերատա Ֆելտրիա

Մաչերատա Ֆելտրիա (իտալերեն՝ Macerata Feltria), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 2116 մարդ (2008 թվականի տվյալներով), բնակչության խտությունը՝ 53 մարդ/կմ²։ Տարածքը կազմում է  40 կմ²։ Փոստային ինդեքս՝ 61023: Հեռախոսային կոդ՝ 0722։
Կոմունայի հովանավոր սուրբն է Միքայել հրեշտակապետը։ Տոնը նշվում է սեպտեմբերի 29-ին։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս՝ 0722 74244
Էլ-փոստ՝ comune.maceratafeltria@provincia.pu.it
Պաշտոնական կայք՝ http://www.comune.maceratafeltria.pu.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.